**Caleașca din noapte**

*Nicolae Nistor*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

este prea frig în astă toamnă prea plâng cuvintele în cer

care te caută pe tine în pâlpâiri de stele care pier

orașul acesta ce nu doarme de multă ploaie care doare

luminile ce duc însingurarea să lase urme pe trotuare

și cum tac miei ascunși în locuri sfinte în crucile de la hotar

și ce mai strigă disperarea în vocea falsă de samsar

se aude zgomot de caleașcă ascunsă în vremurile trecute

privesc pe stradă,nu te văd doar umbre triste și trecute

văd casnicele ce se plâng de trecuta viață irosită

tu ești departe și nu văd de prea mult cer trecut prin sită

ce pot să am în acest burg decât o amintire îngropată

cum ochii tăi ce se ascund în ademeniri de altă fată

și trupul tău ascuns în piatră nemișcătoare și tăcută

mă cheamă să cad în păcat în astă lume netrecută

trec suflete pe lângă mine cu flori mirositoare spre mormânt

și trupul meu încet mă doare mă pipăi și parcă numai sunt

este prea frig în astă toamnă până și pietrele șoptesc

despre caleașca părăsită trasă de caii albaștri

ce au coborât din cer!